ระเบียบสำนักงานสภาที่ปรึกษาเศรษฐกิจและสังคมแห่งชาติระเบียบสำนักงานสภาที่ปรึกษาเศรษฐกิจและสังคมแห่งชาติว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๕๐[๑] โดยที่พระราชบัญญัติข้อมูลข่าวสารของราชการพ.ศ. ๒๕๔๐ มาตรา ๙กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ ทั้งนี้ตามหลักเกณฑ์และวิธีการที่คณะกรรมการข้อมูลข่าวสารของราชการกำหนดประกอบกับประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ ข้อ๔ กำหนดว่า ในการเข้าตรวจดูข้อมูลข่าวสารของประชาชนหน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อยหรือความปลอดภัยของหน่วยงานของรัฐก็ได้ ทั้งนี้จะต้องคำนึงถึงความสะดวกของประชาชนด้วยและระเบียบว่าด้วยการรักษาความลับของทางราชการพ.ศ. ๒๕๔๔สำนักงานสภาที่ปรึกษาเศรษฐกิจและสังคมแห่งชาติจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานสภาที่ปรึกษาเศรษฐกิจและสังคมแห่งชาติว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๕๐ข้อ ๒ ระเบียบนี้ให้ใช้บังคับตั้งแต่วันประกาศใช้เป็นต้นไปข้อ ๓ บรรดาระเบียบ ข้อบังคับคำสั่งหรือประกาศอื่นใดของสำนักงานสภาที่ปรึกษาเศรษฐกิจและสังคมแห่งชาติที่ใช้บังคับมาก่อนแต่ได้มีการกำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการพนักงานราชการ ลูกจ้างและผู้มาช่วยปฏิบัติราชการของสำนักงานสภาที่ปรึกษาเศรษฐกิจและสังคมแห่งชาติข้อ ๕ ในระเบียบนี้ข้อมูลข่าวสาร หมายความว่า สิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใด ๆ ไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใดๆ และไม่ว่าจะได้จัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพหรือเสียงการบันทึกโดยเครื่องคอมพิวเตอร์ หรือวิธีอื่นใดที่ทำให้สิ่งที่บันทึกไว้ปรากฏได้สำนักงาน หมายความว่า สำนักงานสภาที่ปรึกษาเศรษฐกิจและสังคมแห่งชาติเลขาธิการ หมายความว่าเลขาธิการสภาที่ปรึกษาเศรษฐกิจและสังคมแห่งชาติเจ้าหน้าที่ หมายความว่า ข้าราชการ พนักงานราชการที่ปฏิบัติงานในสังกัดหรือปฏิบัติราชการในสำนักงานอยู่ในวันที่ระเบียบนี้ใช้บังคับข้อมูลข่าวสารของราชการ หมายความว่าข้อมูลข่าวสารที่อยู่ในความครอบครองหรือควบคุมดูแลของหน่วยงานของรัฐไม่ว่าจะเป็นข้อมูลข่าวสารเกี่ยวกับการดำเนินงานของรัฐหรือข้อมูลข่าวสารเกี่ยวกับเอกชนหน่วยงานของรัฐ หมายความว่า ราชการส่วนกลาง ราชการส่วนภูมิภาค ราชการส่วนท้องถิ่นรัฐวิสาหกิจ และหน่วยงานอื่นตามกฎหมายว่าด้วยข้อมูลข่าวสารของราชการข้อ ๖ ให้เลขาธิการเป็นผู้รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้เลขาธิการมีอำนาจวินิจฉัยสั่งการตามที่เห็นสมควรหมวด ๑คณะกรรมการบริหารข้อมูลข่าวสารของราชการ ข้อ ๗ ให้มี คณะกรรมการบริหารข้อมูลข่าวสารของราชการในสำนักงาน เรียกโดยย่อว่า กข.สศ. ประกอบรองเลขาธิการซึ่งเลขาธิการมอบหมายเป็นประธานกรรมการ ผู้อำนวยการสำนักตามโครงสร้างของสำนักงานทุกสำนักผู้อำนวยการหรือหัวหน้ากลุ่มงานที่เลขาธิการมอบหมายเป็นกรรมการและให้เลขาธิการแต่งตั้งเจ้าหน้าที่เป็นกรรมการและเลขานุการและหรือผู้ช่วยเลขานุการตามความเหมาะสมข้อ ๘ ให้ กข.สศ.มีอำนาจและหน้าที่ดังต่อไปนี้(๑) กำหนดหลักเกณฑ์เกี่ยวกับการบริหาร การจัดระบบ การขอ การอนุญาตและการบริการข้อมูลข่าวสารของราชการ(๒)พิจารณาวินิจฉัยประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารของราชการที่เป็นความลับของทางราชการ(๓) พิจารณาวินิจฉัยประเภทข้อมูลข่าวสารของราชการที่ควรจัดเก็บไว้ที่สำนักงานหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๔)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๕) พิจารณาให้ความเห็นกรณีที่มีปัญหาและอุปสรรคเกี่ยวกับการดำเนินการตามระเบียบนี้เพื่อเสนอเลขาธิการวินิจฉัยสั่งการต่อไป(๖) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ(๗)[๒] พิจารณากลั่นกรองและให้ความเห็นต่อเลขาธิการเกี่ยวกับการอนุญาตหรือไม่อนุญาตการขอตรวจดูข้อมูลข่าวสารของราชการในแต่ละครั้ง(๘)กำหนดประเภทของข้อมูลข่าวสารของราชการที่สำนักงานสามารถเปิดเผยได้โดยไม่ต้องมีการร้องขอและประเภทของข้อมูลข่าวสารของราชการที่เปิดเผยได้เมื่อมีการร้องขอ(๙) ดำเนินงานอื่นใดตามที่เลขาธิการมอบหมายข้อ ๙ การประชุม กข.สศ. ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมและดำเนินการประชุมแทนการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ให้นำความในข้อ ๙มาใช้บังคับการประชุมของคณะอนุกรรมการและคณะทำงานที่ กข.สศ. แต่งตั้งโดยอนุโลมข้อ ๑๑ มติของ กข.สศ.ให้ถือเป็นยุติ เว้นแต่มีความเห็นเป็นหลายฝ่ายหรือมีเหตุอันสมควรโดยกรรมการสองในสามของผู้มาประชุมหรือกรณีที่เจ้าของเรื่องมีความเห็นเป็นอย่างอื่นให้เสนอเลขาธิการวินิจฉัยสั่งการต่อไปหมวด ๒การจัดข้อมูลข่าวสารของราชการไว้ให้ประชาชนเข้าตรวจดู ข้อ ๑๒ ให้หน่วยงานในสำนักงานจัดประเภทข้อมูลข่าวสารของราชการที่อยู่ในความรับผิดชอบตามที่ กข.สศ. กำหนดส่งให้ ส่วนงานเอกสารอ้างอิงและห้องสมุดสำนักวิชาการ เพื่อรวบรวมและจัดไว้ให้ประชาชนเข้าตรวจดูในการดำเนินการตามวรรคแรกกรณีมีเหตุอันควรสงสัยว่า ข้อมูลข่าวสารของราชการใดจะเปิดเผยได้หรือไม่ ให้นำเสนอกข.สศ. วินิจฉัยตามอำนาจหน้าที่ต่อไปข้อ ๑๓ ในการดำเนินงานตามข้อ ๑๒ให้หน่วยงานในสำนักงานจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินการดังกล่าวให้เป็นไปด้วยความเรียบร้อยหมวด ๓การขอข้อมูลข่าวสารของราชการและการอนุญาต ข้อ ๑๔ การเข้าตรวจดู ศึกษาค้นคว้าหรือขอสำเนาข้อมูลข่าวสารของราชการและการอนุญาตให้เป็นไปตามหลักเกณฑ์ที่ กข.สศ. กำหนดข้อ ๑๕การขอข้อมูลข่าวสารของราชการตามหมายเรียกพยานเอกสารของศาลให้นำเสนอเลขาธิการหรือผู้ได้รับมอบหมายพิจารณาอนุญาตข้อ ๑๖ ข้อมูลข่าวสารของราชการใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมาย ระเบียบ หรือมติคณะรัฐมนตรีดังกล่าวนั้นด้วยข้อ ๑๗คำสั่งที่ไม่อนุญาตให้เปิดเผยข้อมูลข่าวสารราชการทุกคำสั่งจะต้องแสดงเหตุผลแห่งการไม่อนุญาตประกอบในคำสั่งให้ปรากฏโดยชัดแจ้งหมวด ๔การบริการข้อมูลข่าวสารของราชการ ข้อ ๑๘ ให้ส่วนงานเอกสารอ้างอิงและห้องสมุดสำนักวิชาการ ดำเนินการให้บริการข้อมูลข่าวสารของราชการไว้ให้ประชาชนเข้าตรวจดูศึกษาค้นคว้า ตลอดจนเผยแพร่เพื่อขายหรือจำหน่ายจ่ายแจกตามที่ กข.สศ. กำหนด รวมทั้งจัดทำสำเนาข้อมูลข่าวสารของราชการด้วยการบริการข้อมูลข่าวสารของราชการนอกจากที่กล่าวในวรรคหนึ่งให้เป็นไปตามหลักเกณฑ์ที่ กข.สศ. กำหนดข้อ ๑๙ข้อมูลข่าวสารของราชการที่มีไว้เผยแพร่เพื่อขายหรือจำหน่ายให้คิดค่าใช้จ่ายต่างๆ ตามหลักเกณฑ์ที่ กข.สศ. กำหนดข้อ ๒๐ การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่ กข.สศ. กำหนด โดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการข้อ ๒๑รายได้จากการขายหรือจำหน่ายข้อมูลข่าวสารของราชการตามข้อ ๑๙และค่าธรรมเนียมตามข้อ ๒๐ ให้ปฏิบัติตามระเบียบของราชการข้อ ๒๒การบริการส่งข้อมูลข่าวสารของราชการที่เปิดเผยทางโทรสารหรือทางจดหมายอิเล็กทรอนิกส์ให้ดำเนินการได้เฉพาะกรณีเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสารของราชการ ระยะเวลา และค่าใช้จ่ายในการส่ง ทั้งนี้ให้หัวหน้าส่วนงานเอกสารอ้างอิงและห้องสมุด สำนักวิชาการ หรือผู้อำนวยการสำนัก/กองเจ้าของเรื่องเป็นผู้พิจารณาอนุญาตข้อ ๒๓การบริการข้อมูลข่าวสารของราชการให้ดำเนินการให้แล้วเสร็จโดยเร็วและให้ส่วนราชการที่ดำเนินการจัดทำทะเบียนสรุปรายงานการเปิดเผยข้อมูลข่าวสารของราชการเสนอต่อ กข.สศ. หรือเลขาธิการ แล้วแต่กรณี เพื่อทราบในแต่ละปีหมวด ๕สถานที่บริการข้อมูลข่าวสารของราชการ ข้อ ๒๔[๓] ให้ส่วนงานเอกสารอ้างอิงและห้องสมุดสำนักวิชาการ จัดให้มี ศูนย์ข้อมูลข่าวสารของราชการ ไว้บริการและเพื่อติดต่อขอรับข้อมูลข่าวสารของราชการข้อ ๒๕ ให้ฝ่ายเลขานุการ กข.สศ. ให้คำแนะนำในการติดต่อกับหน่วยงานของรัฐและเป็นศูนย์ประสานงานกับหน่วยงานในสำนักงานเพื่อให้บริการข้อมูลข่าวสารของราชการประกาศ ณ วันที่ ๒๒ มีนาคม พ.ศ. ๒๕๕๐พรรณราย ขันธกิจเลขาธิการสภาที่ปรึกษาเศรษฐกิจและสังคมแห่งชาติระเบียบสำนักงานสภาที่ปรึกษาเศรษฐกิจและสังคมแห่งชาติว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู(ฉบับที่ ๒) พ.ศ. ๒๕๕๗[๔]ข้อ๒ระเบียบนี้ให้ใช้บังคับตั้งแต่วันประกาศใช้เป็นต้นไปมณฑิตา/ผู้จัดทำ๑๗ พฤษภาคม ๒๕๕๕นุสรา/ปรับปรุง๒๐ มีนาคม ๒๕๕๘[๑] ราชกิจจานุเบกษาเล่ม ๑๒๔/ตอนพิเศษ ๔๖ ง/หน้า ๒๒/๑๒ เมษายน ๒๕๕๐[๒] ข้อ ๘ (๗) แก้ไขเพิ่มเติมโดยระเบียบสำนักงานสภาที่ปรึกษาเศรษฐกิจและสังคมแห่งชาติว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู(ฉบับที่ ๒) พ.ศ. ๒๕๕๗[๓] ข้อ ๒๔แก้ไขเพิ่มเติมโดยระเบียบสำนักงานสภาที่ปรึกษาเศรษฐกิจและสังคมแห่งชาติว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู(ฉบับที่ ๒) พ.ศ. ๒๕๕๗[๔] ราชกิจจานุเบกษาเล่ม ๑๓๒/ตอนที่ ๑๒ ง/หน้า ๑/๑๒ กุมภาพันธ์ ๒๕๕๘